Legal Document

Category: 3

Text:
30. ΑΠΟΦΑΣΙΣ ΣΥΜΒΟΥΛΙΟΥ ΕΞΩΤΕΡΙΚΟΥ ΕΜΠΟΡΙΟΥ Αριθ. 39187 της 30 Ιουν./27 Ιουλ. 1966 (ΦΕΚ Β’ 465) Περί καθορισμού Εταιρειών Κοινής Ωφελείας και Οργανισμών. Έχοντες υπ’ όψει τας διατάξεις του Νομ. 4484/1965 «περί τροποποιήσεως και συμπληρώσεως των διατάξεων του Νομ. 3215/1955», αποφασίζομεν: Καθορίζομεν ως κατωτέρω τας Επιχειρήσεις Κοινής Ωφελείας και Οργανισμούς οίτινες κατά τας διατάξεις του εν προοιμίω αναφερομένου Νόμου υποχρεούνται όπως προ πάσης ενεργείας δια την προμήθειαν βιομηχανικών ή βιοτεχνικών αγαθών αλλοδαπής προελεύσεως, των οποίων η εις συνάλλαγμα αξιά υπερβαίνει το ποσόν το  καθοριζόμενον υπό της υπ’ αριθ. 57858/30.10.1965 ημετέρας αποφάσεως απευθύνονται εις το Υπουργείον Εμπορίου δια την παροχήν της υπό του ως άνω Νόμου προβλεπομένης εγκρίσεως. 1)Η Δημοσία Επιχείρησις Ηλεκτρισμού και λοιπαί εν γένει Επιχειρήσεις Ηλεκτροφωτισμού. 2)Επιχειρήσεις Υδρεύσεως. 3)      ΄΄              Αεριόφωτος. 4)Ηλεκτρική Εταιρία Μεταφορών. 5)Επιχειρήσεις Τροχιοδρόμων. 6)          ΄΄         Σιδηροδρόμων. 7)Οργανισμός Τηλεπικοινωνιών Ελλάδος (Ο.Τ.Ε.). 8)Κοινοπραξία Ενώσεως Γεωργικών Συνεταιρισμών (Κ.Υ.Δ.Ε.Π.). 9)Οργανισμός Αστικών Συγκοινωνιών Θεσσαλονίκης (Ο.Α.Σ.Θ.). 10)Α.Ε. Αστικαί Συγκοινωνίαι Περιοχής Αθηνών (Α.Σ.Π.Α.). 11)Α.Ε. Τεχνικού Εξοπλισμού δια την αξιοποίησιν Αγροτικών προϊόντων (Ε.Τ.Ε.Α.Π.). 12)Γεωργικοί Συνεταιρισμοί και αι Ενώσεις τούτων. 13)Α.Ε. Συνεταιριστική Προμηθευτική Ένωσις. 14)Αυτόνομος Σταφιδικός Οργανισμός. Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. Δια της υπ’ αριθ. 72758/10470 της 30 Οκτ. /13 Νοεμ. 1972 (ΦΕΚ Β’ 969) απ. Υπ. Εθν. Οικονομίας καθωρίσθη και η Ελληνική Εταιρεία Τηλεπικοινωνιών δι’ Υποβρυχίων Καλωδίων (ΕΛΛΤΕΛΚΑ) ως επιχείρησις κοινής ωφελείας υπό τους όρους της υπ’ αριθ. 39187/1966 αποφάσεως. Δια της υπ’ αριθ. 152688 της 24 Φεβρ. /6 Μαρτ. 1971 αποφ. του Συμβουλίου Εξωτερικού Εμπορίου (ΦΕΚ Β’ 174) εξηρέθησαν η Κεντρική Ένωσις Κτηνοτροφικών Συνεταιρικών Οργανώσεων της Ελλάδος (Συν. Π.Ε.) ως και αι λοιπαί Κτηνοτροφικαί Συνεταιρικαί Οργανώσεις εκ της διαδικασίας της καθοριζομένης δια της ανωτέρω αποφάσεως, όσον αφορά τας υπό τούτων πραγματοποιημένας προμηθείας ζώων αναπαραγωγής και παχύνσεως αλλοδαπής προελεύσεως, μη απαιτουμένης εφ’ εξής προηγουμένης εγκρίσεως του Υπουργείου Εμπορίου. Ομοίως εξηρέθη ο Οργανισμός Αστικών Συγκοινωνιών Θεσσαλονίκης (Ο.Α.Σ.Θ.), δια τας υπ’ αυτού πραγματοποιουμένας προμηθείας, εφαρμοζομένων των περί ιδιωτών διατάξεων, δια της υπ’ αριθ. 0.2050/727 ΔΙΠ της 29 Μαΐου /12 Ιουν. 1975 (ΦΕΚ Β’610) αποφ. Υπ. Συντον. και Προγραμματισμού. (Αντί για τη σελ. 80,31 (γ) Σελ. 80,31(δ) Τεύχος 696-Σελ. 89 - 487 Προστασία και Κίνητρα Ιδιωτικών Επενδύσεων 13.Γ.α.28-30 - 488 13.Γ.α.30 Προστασία και Κίνητρα Ιδιωτικών Επενδύσεων